CELEX: 32015D0711(01)
Language: bg
Date: 2015-07-10 00:00:00
Title: Решение на Комисията от 10 юли 2015 година относно назначаването на някои членове на научния съвет на Европейския научноизследователски съвет

11.7.2015   
            
            
               BG
            
            
               Официален вестник на Европейския съюз
            
            
               C 227/2
            
         РЕШЕНИЕ НА КОМИСИЯТА
   от 10 юли 2015 година
   относно назначаването на някои членове на научния съвет на Европейския научноизследователски съвет
   (2015/C 227/02)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2013/743/ЕС на Съвета от 3 декември 2013 година за създаване на специфичната програма за изпълнение на „Хоризонт 2020“ — рамковата програма за научни изследвания и иновации (2014—2020 г.) и за отмяна на решения 2006/971/ЕО, 2006/972/ЕО, 2006/973/ЕО, 2006/974/ЕО и 2006/975/ЕО (1), и по-специално член 7, параграф 1 от него.
   като има предвид, че:
   
               1)
            
            
               С Решение C(2013) 8915 (2) (впоследствие изменено с Решение С(2015)58 (3)) Комисията създаде Европейския научноизследователски съвет („ЕНС“) за периода от 1 януари 2014 г. до 31 декември 2020 г. като средство за изпълнение на действията по част I „Високи постижения в научната област“, свързани с конкретната цел „Европейски научноизследователски съвет (ЕНС)“, посочена в член 3, параграф 1, буква а) от Решение 2013/743/ЕС.
            
         
               2)
            
            
               ЕНС се състои от независим научен съвет, предвиден в член 7 от Решение 2013/743/ЕС, и специализирана изпълнителна структура, предвидена в член 8 от същото решение.
            
         
               3)
            
            
               В съответствие с член 2, параграф 1 от Решение C(2013) 8915 научният съвет се състои от председателя на ЕНС и още 21 членове.
            
         
               4)
            
            
               В съответствие с член 7, параграф 1, трета алинея от Решение 2013/743/ЕС членовете на научния съвет се назначават за срок до четири години, който може да бъде подновен веднъж. Те следва да се назначават по начин, чрез който се гарантира приемственост на работата на научния съвет.
            
         
               5)
            
            
               Мандатът на някои от членовете на научния съвет изтече на 31 декември 2014 г. и се налага подновяване на членския състав на научния съвет.
            
         
               6)
            
            
               В съответствие с член 7, параграф 1, втора алинея от Решение 2013/743/ЕС членовете на научния съвет се назначават от Комисията след независима и прозрачна процедура за тяхното определяне, съгласувана с научния съвет, включително след консултация с научната общност и доклад до Европейския парламент и до Съвета. За тази цел беше създаден постоянен комитет за определяне на бъдещи членове на научния съвет. Комитетът отправи препоръки към Комисията за замяната и подновяването на мандата на членовете на научния съвет, които бяха приети.
            
         ПРИЕ НАСТОЯЩОТО РЕШЕНИЕ:
   Член 1
   Г-жа Isabelle Vernos се назначава за член на научния съвет на ЕНС за втори мандат до 30 юни 2019 г.
   Г-жа Margaret Buckingham се назначава за член на научния съвет на ЕНС за първи мандат до 30 юни 2019 г.
   Г-н Michael Kramer се назначава за член на научния съвет на ЕНС за първи мандат до 30 юни 2019 г.
   Г-н Micali Silvio се назначава за член на научния съвет на ЕНС за първи мандат до 30 юни 2019 г.
   Член 2
   Настоящото решение влиза в сила на 1 юли 2015 година.
   
      Съставено в Брюксел на 10 юли 2015 година.
      
         
            За Комисията
         
         Carlos MOEDAS
         
            Член на Комисията
         
      
   
   
      (1)  ОВ L 347, 20.12.2013 г., стр. 965.
   
      (2)  Решение С(2013)8915 на Комисията от 12 декември 2013 г. за създаване на Европейски научноизследователски съвет (ОВ C 373, 20.12.2013 г., стр. 23).
   
      (3)  Решение С(2015)58 на Комисията от 17 февруари 2015 г. за изменение на Решение С(2013) 8915 на Комисията за създаване на Европейски научноизследователски съвет (ОВ C 58, 18.2.2015 г., стр. 3).